CELEX: 32006R0909
Language: da
Date: 2006-06-20 00:00:00
Title: Kommissionens forordning (EF) nr. 909/2006 af  20. juni 2006  om ændring af bilag I og II til Europa-Parlamentets og Rådets forordning (EF) nr. 138/2004 om landbrugsregnskaber i Fællesskabet   (EØS-relevant tekst)

21.6.2006   
            
            
               DA
            
            
               Den Europæiske Unions Tidende
            
            
               L 168/14
            
         KOMMISSIONENS FORORDNING (EF) Nr. 909/2006
   af 20. juni 2006
   om ændring af bilag I og II til Europa-Parlamentets og Rådets forordning (EF) nr. 138/2004 om landbrugsregnskaber i Fællesskabet
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 138/2004 af 5. december 2003 om landbrugsregnskaber i Fællesskabet (1), særlig artikel 2, stk. 2, og
   ud fra følgende betragtninger:
   
               (1)
            
            
               I bilag I og II til forordning (EF) nr. 138/2004 fastlægges metodologien og dataindberetningsprogrammet for landbrugsregnskaberne i Fællesskabet. Som følge af ændringerne i Det Europæiske Nationalregnskabssystem (ENS 95) for så vidt angår indirekte målte finansielle formidlingstjenester (FISIM) bør metodologien for landbrugsregnskaberne i Fællesskabet ajourføres, således at de fortsat er i overensstemmelse med ENS 95, som udgør den centrale ramme for nationalregnskaberne.
            
         
               (2)
            
            
               Forordning (EF) nr. 138/2004 bør derfor ændres i overensstemmelse hermed.
            
         
               (3)
            
            
               Foranstaltningerne i denne forordning er i overensstemmelse med udtalelse fra Den Stående Landbrugsstatistiske Komité, der er nedsat ved Rådets afgørelse 72/279/EØF (2) —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 138/2004 ændres som angivet i bilag I til denne forordning.
   Artikel 2
   Bilag II til forordning (EF) nr. 138/2004 ændres som angivet i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juni 2006.
      
         
            På Kommissionens vegne
         
         Joaquín ALMUNIA
         
            Medlem af Kommissionen
         
      
   
   
      (1)  EUT L 33 af 5.2.2004, s. 1. Ændret ved Kommissionens forordning (EF) nr. 306/2005 (EUT L 52 af 25.2.2005, s. 9).
   
      (2)  EFT L 179 af 7.8.1972, s. 1.
   
      BILAG I
      I bilag I til forordning (EF) nr. 138/2004 foretages følgende ændringer:
      
                  1)
               
               
                  Punkt 2.096 udgår.
               
            
                  2)
               
               
                  Følgende afsnit indsættes efter punkt 2.107:
                  »j)   Indirekte målte finansielle formidlingstjenester (FISIM)
                  
                           
                              2.107.1.
                           
                           
                              I overensstemmelse med ENS 95-konventionen behandles værdien af indirekte målte finansielle formidlingstjenester (FISIM), der anvendes af landbrugserhvervet, som forbrug i produktionen i landbrugserhvervet (jf. ENS 95, bilag I).«
                           
                        
            
                  3)
               
               
                  Overskriften til punkt 2.108 affattes således:
                  »k)   Andre varer og tjenester«.
               
            
                  4)
               
               
                  Litra i) i punkt 2.108 affattes således:
                  
                              »i)
                           
                           
                              bankomkostninger (undtagen renter på banklån)«.
                           
                        
            
                  5)
               
               
                  Punkt 3.079 affattes således:
                  
                              »3.079.
                           
                           
                              Da værdien af de finansielle formidleres tjenester fordeles blandt de forskellige kunder, skal de faktiske rentebetalinger til eller fra de finansielle formidlere korrigeres for at eliminere de marginer, der svarer til de finansielle formidleres implicitte gebyrer. Den skønnede værdi af disse omkostninger trækkes fra de renter, som låntagerne har betalt til de finansielle formidlere, og lægges til de renter, som indskyderne har modtaget. Omkostningerne betragtes som betaling for tjenester, der ydes af de finansielle formidlere til deres kunder, og ikke som rentebetalinger (jf. punkt 2.107.1 og punkt 2.108, litra i); ENS 95, bilag I, 4.51).«
                           
                        
            
   
      BILAG II
      I bilag II til forordning (EF) nr. 138/2004 erstattes post 19.10 »Andre varer og tjenester« med følgende to poster:
      
         
                     Post
                  
                  
                     Variabler
                  
                  
                     Indberetning vedrørende referenceår n
                  
               
                     November
                     år n
                     (skøn)
                  
                  
                     Januar
                     år n + 1
                     (skøn)
                  
                  
                     September
                     år n + 1
                  
               
                     »19.10
                  
                  
                     Indirekte målte finansielle formidlingstjenester (FISIM)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Andre varer og tjenester
                  
                  
                     X
                  
                  
                     X
                  
                  
                     X«